برکت علی خان

استاد برکت علی خان (پیدائش: 1905ء - وفات: 19 جون، 1963ء) پاکستان سے تعلق رکھنے والے موسیقی کے مشہور پٹیالہ گھرانے کے نامور کلاسیکی گائیک تھے۔ وہ استاد علی بخش خان قصوری کے فرزند اور استاد بڑے غلام علی خان کے چھوٹے بھائی تھے۔

حالات زندگی 
استاد برکت علی خان 1905ء کو قصور، صوبہ پنجاب (برطانوی ہند) میں پیدا ہوئے۔ استادبرکت علی خان نے موسیقی کی تعلیم اپنے والد علی بخش خان قصوری سے حاصل کی تھی۔ وہ ٹھمری، دادرا، غزل، گیت اور ماہیا گانے میں اپنا جواب نہیں رکھتے تھے۔ ان کی آواز میں اتنا درد، لوچ، لچک اور رسیلاپن تھا کہ سننے والے وجد میں آجاتے تھے۔ 1940ء کی دہائی میں انہیں جنوبی ایشیا میں غزل گائیکی کا بے تاج بادشاہ تصور کیا جاتا تھا۔ انہوں نے غزل گائیکی کو نئی جہت بخشی ،انہوں نے کلاسیکل گلوکاری میں نہ صرف شہرت حاصل کی بلکہ گلوکاری کے میدان میں جوہر دکھانے والوں نے آپ کے فن کی پیروی بھی کی۔ ان کے انداز کی پیروی کی جن میں سب سے بڑا نام موجودہ عہد کے نامور غزل گائیک غلام علی کا ہے جو خود بھی استاد برکت علی خان کے شاگرد ہیں۔

وفات 
استاد برکت علی خان 19 جون، 1962ء کو لاہور، پاکستان میں وفات پاگئے۔

حوالہ جات 

1905ء کی پیدائشیں
1908ء کی پیدائشیں
1963ء کی وفیات
اردو زبان کے گلوکار
بیسویں صدی کے گلوکار
پاکستان میں کلاسیکی موسیقی
پاکستانی ریڈیو شخصیات
پاکستانی غزل گائیک
پاکستانی کلاسکی گلوکار
پاکستانی کلاسیکی موسیقار
پاکستانی مرد گلوکار
پاکستانی مسلم شخصیات
پٹیالہ گھرانہ
ضلع قصور کی شخصیات
کشمیری نژاد پاکستانی شخصیات
لاہور کے گلوکار
موسیقی کے گھرانے
ہندوستانی گلوکار
پنجابی شخصیات
Short description is different from Wikidata